b'\n_START_ARTICLE_\n27. studenoga u Domovinskom ratu\n_START_PARAGRAPH_\nDomovinski rat po nadnevcima: 27. studenoga u Domovinskom ratu._NEWLINE_1990._NEWLINE_- U "Saop\xc5\xa1tenju savjeta narodnog (ratnog) otpora op\xc5\xa1tine Benkovac" pozivaju sve policajce srpske narodnosti da odbiju izvr\xc5\xa1avati nare\xc4\x91enja "usta\xc5\xa1kih naredbodavaca"._NEWLINE_1991._NEWLINE__NEWLINE_- Vije\xc4\x87e sigurnosti UN usvojilo Rezoluciju br. 721, kojom se otvara mogu\xc4\x87nost upu\xc4\x87ivanja mirovnih snaga UN na prostor biv\xc5\xa1e Jugoslavije._NEWLINE__NEWLINE_- Guverner Narodne banke Hrvatske dr. Ante \xc4\x8ci\xc4\x8din-\xc5\xa0ain objavio kako \xc4\x87e Hrvatska uskoro postati monetarno neovisna._NEWLINE_- Sovjetski predsjednik Gorba\xc4\x8dov optu\xc5\xbeuje Zapad za rat protiv Hrvatske, jer ne bi bilo rata da "neke zapadne zemlje nisu podr\xc5\xbeavale duh separatizma u Jugoslaviji"._NEWLINE__NEWLINE_- Napadi na Vinkovce, Osijek i Novu Gradi\xc5\xa1ku poja\xc4\x8davaju se unato\xc4\x8d primirju._NEWLINE_1992._NEWLINE_- U Bjelovaru otvorena istraga protiv trideset \xc4\x8detnika zbog ratnog zlo\xc4\x8dina protiv ratnih zarobljenika u pakra\xc4\x8dkom selu Kusonjama 8. rujna pro\xc5\xa1le godine._NEWLINE__NEWLINE_- Na\xc4\x8delnik Glavnog sto\xc5\xbeera Hrvatske vojske general zbora Janko Bobetko obja\xc5\xa1njava na HTV da je do sastanka u Sarajevu s generalom Ratkom Mladi\xc4\x87em do\xc5\xa1lo nakon "upornog" nastojanja zapovjednika UNPROFOR-a generala Philippea Morillona._NEWLINE__NEWLINE_- U Smil\xc4\x8di\xc4\x87u, okupiranom selu nedaleko Zadra, gdje je ostalo samo nekoliko Hrvata staraca, civilna policija UN prona\xc5\xa1la dvije umorene osobe._NEWLINE__NEWLINE_- Vi o\xc4\x8dekujete promjenu mandata, primjenu sile! A tko bi je primijenio? UNPROFOR, koji se sastoji od ljudi iz 22 dr\xc5\xbeave? - obja\xc5\xa1njava u intervjuu za "Ve\xc4\x8dernji list" neun\xc4\x8dikovitost UNPROFOR-a njegov zapovjednik general Satish Nambiar._NEWLINE_- Ni ruski pla\xc4\x87enici nisu mogli podnijeti srpsku okrutnost u BiH, pi\xc5\xa1e moskovska "Izvijestija" o do\xc5\xbeivljajima \xc5\xa1est ruskih najamnika koji su nekoliko mjeseci proveli, ratuju\xc4\x87i zajedno s bosanskim Srbima, u BiH._NEWLINE_1993._NEWLINE__NEWLINE_- Imamo \xc4\x8dvrste garancije od SAD; Njema\xc4\x8dke i brojnih europsk\xc3\xadh zemalja u pogledu teritorijalnog integriteta Hrvatske, bez ikakvih spekulacija, izjavio dr. Mate Grani\xc4\x87 uo\xc4\x8di odlaska u \xc5\xbdenevu._NEWLINE__NEWLINE_- Pro\xc5\xa1lo je 15 dana od ubojstva moje bra\xc4\x87e fra Nikice Mili\xc4\x8devi\xc4\x87a i fra [[Leon Migi\xc4\x87|Leona Migi\xc4\x87a], a izvr\xc5\xa1itelji su jo\xc5\xa1 uvijek nepoznati, stoji u pismu provincijala Provincije franjeva\xc4\x8dke Bosne srebrne fra Petra An\xc4\x91elovi\xc4\x87a Aliji Izetbegovi\xc4\x87u, javlja HINA._NEWLINE__NEWLINE_- Hrvatska zahtijeva, u skladu s na\xc4\x8delima KESS-a, me\xc4\x91usobno priznavanje svih biv\xc5\xa1ih jugoslavenskih dr\xc5\xbeava u njihovoj teritorijalnoj cjelovitosti i me\xc4\x91unarodno priznatim granicama, te povratak KEES-ovih\' promatra\xc4\x8da u Sand\xc5\xbeak i Kosovo, izjavio uo\xc4\x8di rimskog zasjedanja KESS-a hrvatski predstavnik pri KESS-u Darko Beki\xc4\x87._NEWLINE_1994._NEWLINE_- U Biha\xc4\x87u se vode borbe za sredi\xc5\xa1te grada. UNPROFOR potvr\xc4\x91uje silovite pje\xc5\xa1a\xc4\x8dke napade Srba, bolnica na udaru srpskog topni\xc5\xa1tva, a neizvjesna sudbina 55.000 izbjeglica._NEWLINE__NEWLINE_- UNPROFOR u BiH predlo\xc5\xbeio prekid vatre Vladi BiH i snagama bosanskih Srba, javio Reuter. Vlada BiH prihvatila prijedlog UN za prekid vatre u Biha\xc4\x87u i demilitarizaciju Biha\xc4\x87a._NEWLINE__NEWLINE_- Predla\xc5\xbeemo radikalno rje\xc5\xa1enje: mir i potpisivanje kona\xc4\x8dnog mirovnog sporazuma koji ne predvi\xc4\x91a sporazum o teritorijalnim niti o politi\xc4\x8dkim pitanjima", stoji u pismu vo\xc4\x91e bosanskih Srba Radovana Karad\xc5\xbei\xc4\x87a Boutrosu Ghaliju._NEWLINE_1995._NEWLINE__NEWLINE_- U povodu potpisivanja mirovnog sporazuma u Daytonu predsjedniku Tu\xc4\x91manu \xc4\x8destitali albanski predsjednik Sali Berisha kao i predsjednik Parlamentarne skup\xc5\xa1tine Vije\xc4\x87a Europe M. A. Martinez._NEWLINE__NEWLINE_- Srpska narodna stranka smatra da je potpisivanjem Daytonskog mirovnog sporazuma postignut mir, ali da je do krajnjeg politi\xc4\x8dkog rje\xc5\xa1enja jo\xc5\xa1 dug put na kojemu \xc4\x87e biti potrebno mnogo kompromisa._NEWLINE__NEWLINE_- Nakon tri i pol mjeseci skrivanja u \xc5\xa1umi, predao se jo\xc5\xa1 jedan pripadnik srpske paravojske._NEWLINE_- U Daytonu parafirani mirovni sporazum o BiH \xc5\xbeestoko kritizirali svi Hrvati bosanske Posavine, a nezadovoljstvo kulminiralo na izvanrednoj sjednici Sabora Posavske vele\xc5\xbeupe, kada su nazo\xc4\x8dni \xc4\x8destitali Kre\xc5\xa1imiru Zubaku na dr\xc5\xbeanju u Daytonu, a Jadranka Prli\xc4\x87a kritizirali, jer je svojim potpisom na Sporazumu omogu\xc4\x87io prepu\xc5\xa1tanje velikog dijela Posavine Srbima._NEWLINE__NEWLINE_- NATO upozorio bosanske Srbe da \xc4\x87e na svaki poku\xc5\xa1aj zastra\xc5\xa1ivanja mirovnih snaga, koje \xc4\x87e biti poslane u BiH pod njihovom kontrolom, odgovoriti izuzetno sna\xc5\xbeno._NEWLINE_1996._NEWLINE__NEWLINE_- Predsjednik Tu\xc4\x91man primio u opro\xc5\xa1tajni posjet ruskog veleposlanika Leonida Kereste\xc4\x91ijanca i odlikovao ga Redom kneza Trpimira s ogrlicom i Danicom._NEWLINE__NEWLINE_- Glasnogovornik UNTAES-a Philip Arnold izjavio u Vinkovcima da je u Erdutskom sporazumu to\xc4\x8dka o stvaranju srpskih op\xc4\x87ina samo spomenuta, a to tijelo nikad nije bilo zami\xc5\xa1ljeno kao politi\xc4\x8dko tijelo.'